open-index/open-wikipedia-markdown huggingface dataset:
יוזף הופמן (פסנתרן)

שמאל|ממוזער|250px|יוזף הופמן, בנערותו, מנגן בפסנתר
[שמאל|ממוזער|250px|יוזף הופמן מנגן בפני אולם מלא ב[בית האופרה המטרופוליטנית (רחוב 39)|בית האופרה מטרופוליטן, 1937]]
**יוּזף קז'ימייז' הופמן** (בשם מלא בפולנית: **Józef Kazimierz Hofmann**; 20 בינואר 1876, קרקוב – 16 בפברואר 1957, לוס אנג'לס) היה פסנתרן ומלחין פולני-אמריקאי.

## קריירה
הופמן היה ילד פלא, שניגן בשורה ארוכה של קונצרטים ברחבי אירופה וסקנדינביה בגיל עשר. הופעותיו עוררו סנסציה ושיאן היה בסדרת קונצרטים באמריקה בסוף 1887 וראשית 1888, שהעלו את שמו לעיתונות.

אחרי חילוקי דעות בשאלת ניצול ילדים, תרם אלפרד קורנינג קלארק 50,000 דולר להופמן כדי שיפרוש מן הבימה עד שיגיע לגיל בגרות. תרומתו של קלארק אפשרה ליוזף לימודים עם המורה והמלחין המפורסם מוריץ מושקובסקי והווירטואוז והמלחין הרוסי אנטון רובינשטיין. יוזף הופמן היה לתלמידו הפרטי היחיד של רובינשטיין ולממשיך דרכו המובהק. הופמן היה גם ממציא מחונן, שהמציא מנגנונים לפסנתר ולמכוניות ומספר רב של פטנטים נרשמו על שמו.

הופמן עשה את רוב הקריירה שלו בארצות הברית, שם ניהל את מכון קרטיס למוזיקה עד שנת 1938. עם תלמידיו נמנו כמה מן הסטודנטים המוכשרים ביותר באותן שנים, ביניהם שורה צ'רקאסקי, הארי קאופמן, נדיה רייזנברג וואחרים. גם חורחה בולט, שלא היה מתלמידיו של הופמן, נהנה מהתעניינותו.

הופמן הקליט כמה תקליטים מסחריים, משנת 1903 עד 1930. בין השאר הקליט כמה מן ההקלטות המוקדמות ביותר של מוזיקה קלאסית בשביל תומאס אדיסון. הקלטות אלה אבדו, אך כמה גלילים שהקליט ברוסיה שנים אחדות לאחר מכן התגלו לאחרונה. הקלטות של נגינתו הכניסו לו סכומי עתק, אך הוא לא נתן בהן אמון כמייצגות נאמנה את ביצועיו, במידה מסוימת משום שנתן דעתו על כך, שנגינתו משתנה מביצוע לביצוע של אותה יצירה. מספר הקלטות של נגינת הופמן בקונצרטים חיים שרדו וניתנות להשגה על גבי תקליטורים.

נגינתו של הופמן החלה להידרדר בשנות ה-40', בעיקר עקב אלכוהוליזם. הקונצרט האחרון שלו היה בשנת 1946.

ידיו של הופמן היו קטנות מאוד אך חזקות במידה יוצאת מן הכלל, וכמו כמה פסנתרנים מפורסמים אחרים, ראה בכך יותר מטרד ממגבלה. חברת סטיינוויי בנתה למענו מקלדת בהזמנה מיוחדת, שהמנענעים בה צרים במקצת מן המקובל.

רחמנינוב סבר שהופמן עולה עליו כפסנתרן והקדיש לו את הקונצ'רטו השלישי שלו. הופמן לא ניגן אותו מעולם. לדברי אשתו הראשונה, הוא לא התלהב מן היצירה, שלקתה בחסר, לדעתו, מבחינה צורנית. (מקור: "The Amazing Marriage of Josef Hofmann and Marie Eustis".) 

הופמן הצטיין בכישורים טכניים, פיוט, צבע ודמיון יוצאים מגדר הרגיל. פרשנות וולקנית של יצירות כמו הבלדה הרביעית של שופן (שבוצעה ב"רסיטל ההיסטורי באולם קזימיר" בשנת 1938) מצביעה על הדמיון הרב בין נגינתו של הופמן לזו של רובינשטיין ועל השוני בין פרשנויותיו לאלה של פסנתרנים מודרניים.

הופמן חולל היסטוריה בשנת 1911, כאשר ניגן יותר מ-256 יצירות שונות בעשרה קונצרטים רצופים לפני מאזינים משתאים ברוסיה.

## קישורים חיצוניים

* תווי יצירות פרי עטו של יוזף הופמן 
* 
* 
* 

קטגוריה:פסנתרנים פולנים
קטגוריה:פסנתרנים אמריקאים
קטגוריה:מלחינים פולנים
קטגוריה:מלחינים אמריקאים
קטגוריה:מורים למוזיקה
קטגוריה:ילדי פלא במוזיקה קלאסית
קטגוריה:מהגרים מפולין לארצות הברית
קטגוריה:סגל מכון קרטיס למוזיקה
קטגוריה:אמריקאים שנולדו ב-1876
קטגוריה:אמריקאים שנפטרו ב-1957
כ"ג בתמוז

## חגים ומועדים
* ימי בין המצרים

## אירועים היסטוריים
[שמאל|ממוזער|150px|כיבוש ירושלים בשנת [1099 במהלך מסע הצלב הראשון]]
* ד'תתנ"ט – כיבוש העיר ירושלים על ידי הצלבנים במסגרת מסע הצלב הראשון, וטבח בתושבים היהודים והמוסלמים בעיר
* ה'תרי"ז – שוחרר ממאסר בצ'רנוביץ, רבי אברהם יעקב מסדיגורה, 'האדמו"ר הזקן' מסדיגורה. יום זה מצוין כ"חג הגאולה" בחצרות בויאן וסדיגורה.
* ה'תש"ו – פיצוץ מלון המלך דוד בירושלים על ידי האצ"ל
* ה'תש"ז – אוניית המעפילים אקסודוס יצאה לדרכה
* ה'תש"ט – נחתם הסכם שביתת הנשק בין ישראל לסוריה
* ה'תשמ"ד – הבחירות לכנסת האחת עשרה, שהסתיימו ללא הכרעה ברורה

## נולדו
* ה'תר"ע – רבי שלמה זלמן אוירבך מחשובי פוסקי ההלכה בישראל (נפטר ב-ה'תשנ"ה)
* ה'תשל"ג – מוניקה לווינסקי, מתמחה בבית הלבן

## נפטרו
* ה'ש"ל – רבי משה קורדובירו, מחשובי מקובלי צפת במאה ה-16, מחבר ספרי קבלה ורבו של האר"י (נולד ב-ה'רפ"ב)
* ה'תק"ט – רבי יחזקאל קצינאלפוגין, רב קהילות אה"ו ומחבר ספר התשובות "כנסת יחזקאל" (נולד ב-ה'תכ"ח)
* תרצ"ט = הרב שאול משה זילברמן, רב פולני, בסוף ימיו היה רבם של חסידי גור בארץ ישראל, וחבר הרבנות בתל אביב (נולד ב-תר"י)
* ה'תשל"ה – מיכאל חזני, שר וח"כ מראשי המפד"ל (נולד ב-ה'תרע"ג)
* ה'תש"ד – אוג'ניו קאלו, פרטיזן יהודי וגיבור איטליה
* ה'תש"ם – הרב גדליהו אהרן קניג, מרבני חסידות ברסלב ומייסד קהילת ברסלב צפת (נולד ב-ה'תרפ"א)
* ה'תשנ"א – הווארד נמרוב, משורר יהודי-אמריקאי (נולד ב-ה'תר"ף)
 
----

* כ"ב בתמוז – כ"ד בתמוז
* תמוז

י23
י23
כ"ד בתמוז

## חגים ומועדים
* ימי בין המצרים

## אירועים היסטוריים
*  – (לפי המסורת) לשיטת ר' אליעזר, היום בו שלח נח את היונה מן התיבה וחזרה עם עלה זית
* ה'תש"ז – **[[פרשת הסרג'נטים]]**: האצ"ל חטף שני סמלים (סרג'נטים) בריטיים בנתניה, כאמצעי מיקוח למניעת הוצאה להורג של שלושה נידונים למוות הכלואים בכלא עכו

## נולדו
* ה'תר"ח – ארתור ג'יימס בלפור, ראש ממשלת בריטניה (נתן את הצהרת בלפור בעת שהיה שר החוץ הבריטי) (נפטר ב-ה'תר"ץ)
* ה'תרס"ו – יצחק בן-אהרן, ממנהיגי תנועת הפועלים בישראל, שר וחבר הכנסת (נפטר ב-ה'תשס"ו)
* ה'תשכ"ה – אסתי רוזנברג, מרביצת תורה, הוגת דעות וראש בית המדרש הגבוה לנשים במגדל עוז, ממנהיגי הזרם הציוני-דתי ליברלי.
* ה'תשל"ט – מושיק גלאמין, מעצב פנים ויועץ אופנה ישראלי

## נפטרו
* ה'תרס"א – הרב אפרים צבי איינהורן, רבה של אמסטוב
* ה'תרס"ב – הרב יעקב יוסף (חריף), הרב הראשי של ניו יורק ומייסד אגודת הרבנים
* ה'תשי"ג – הרב טוביה יהודה טביומי, רב, מחנך ועסקן ציבורי חרדי, חוקר ספרות חז"ל ופובליציסט
* ה'תשס"ג – הרב יצחק קוליץ, רבה האשכנזי של ירושלים ודיין בבית הדין הגדול (נולד ב-ה'תרפ"ב)
* ה'תשע"א – רבי מרדכי דוד כהנא, האדמו"ר מספינקא-ירושלים (נולד ב-ה'תרצ"א)
----
* כ"ג בתמוז – כ"ה בתמוז
* תמוז

י25
י25
MIPS

**MIPS** (Million Instructions Per Second) – "מיליון פקודות לשנייה", היא מדד למהירותו של מעבד של מחשב, המשמש בעיקר להשוואת מהירותם של מחשבים מרכזיים. 

מדד זה שימש כאמצעי קל לדירוג יחסי של מהירות וביצועי מחשבים מרכזיים. עוצמת המעבד של המחשב המרכזי הקטן ביותר של יבמ נכון ל-2007 (דגם A01 בסדרת z9 BC) מוערכת בכ-35 MIPS. והיא מגיעה עד 23,092 MIPS במחשב אחד (דגם 754 בסדרת z9 EC). בנוסף לכך, ליבמ יש טכנולוגיה המכונה Parallel Sysplex (קיצור של מערך מחשבים מקביליים) שבה מופעלים עד 32 עותקים של מערכת ההפעלה z/OS בתצורה לוגית של מערכת מחשב אחת גדולה. משמעות הדבר ש-16 מחשבים מדגם 732 בסדרת z9 EC (שכל אחד מריץ שני עותקים של מערכת ההפעלה z/OS) המחוברים באמצעות טכנולוגיית Parallel Sysplex מסוגלים להגיע תאורטית לעוצמה של 248,528 MIPS.

עם זאת, מדד ה-MIPS  מטעה באופן יסודי משתי סיבות:
*משמעות השינויים שנעשו במשך השנים בארכיטקטורה של המעבד היא שמדד ה-MIPS איבד כל קשר ישיר למספר הפקודות המבוצעות בפועל. קיימות כמה שיטות להמרת עוצמת המעבד של מחשב מסוג IBM PC מודרני הנמדד בזמן שעון, לעוצמת המחשב המרכזי הנמדדת ב-MIPS. שיטה אחת אחד הוא חלוקה קצב השעון ב-4 על מנת לקבל את ביצועי המחשב האישי ב-MIPS. שיטה אחרת גורסת דווקא כי יש להכפיל את קצב השעון על מנת לקבל את ביצועי המחשב האישי ב-MIPS. גם בשיטה הממעיטה יוצא כי עוצמת המחשב האישי התקני כיום היא קרוב ל-1,000 MIPS, אבל ברור שמחשב אישי כזה אינו בר־תחרות עם מחשב מרכזי שעוצמתו ב-MIPS נמוכה הרבה יותר, אחרת לא היה למחשבים מרכזיים זכות קיום. משמעות ה-MIPS כיום היא יותר להשוואה בין עוצמת של מעבדים של מחשבים מרכזיים שונים.

*ערך מספרי אחד כדוגמת MIPS אינו מדויק כאשר בודקים אותו בסוגים שונים של עבודת המחשב. התכנון של המחשב המרכזי שם דגש על "ביצועים מאוזנים" ויכולות תמיכה מעולות בפעולות קלט/פלט במיוחד בתמיכה במסדי נתונים וביצוע עסקאות (טרנזקציות).

המדד הרשמי של חברת יבמ להערכת ביצועי המחשב המרכזי קרוי LSPR (ראשי תיבות באנגלית של מראה מקום לביצועי מערכות גדולות) שבו נעשה שימוש בטבלאות השוואה בין מחשבים מרכזיים תוך התחשבות בסוגי סביבות העבודה השונות האפשריות.

ניתן לראות אנלוגיה לנושא השוואת ביצועי מחשבים שונים מעולם שרתי היוניקס שבו לקוחות תובעניים בודקים את ביצועי המחשבים על סמך בדיקות של סביבות עבודה מסוימות כדוגמת הבדיקות המכונות TPC-C או  SpecInt ואינם מסתפקים בזמן השעון של ה-CPU בלבד. עם זאת, הולכת ומתגברת התופעה שגם בדיקות אלו סובלות בעצמן מבעיות.

נדרשת כמות עבודה משמעותית (ולעיתים גם יכולת ניחוש) כדי שהלקוחות ידעו מהו סוג סביבת העבודה שלהם על מנת שיוכלו ליישם רק את ערכי ה-LSPR הרלוונטיים להם. לפיכך השימוש ב-MIPS ממשיך להיות פופולרי כיום עד כדי כך שנציגי חברת יבמ ויועצים ממשיכים לפרסם את ההבדלים בין דגמי המחשב השונים בטבלאות מבוססות MIPS.

## ראו גם

* DMIPS

## קישורים חיצוניים


* Ted MacNeil, "Don't Be Misled By MIPS", November, 2004, IBM Ssytems Magazine 

קטגוריה:יחידות מידה: מחשוב
כ"ה בתמוז

## חגים ומועדים
* ימי בין המצרים

## אירועים היסטוריים
* ה'תשל"ה – מקרר תופת התפוצץ בכיכר ציון בירושלים, 13 אנשים נהרגו
* ה'תשנ"ז – פיגוע התאבדות כפול בשוק מחנה יהודה בירושלים בו נהרגו 15 אנשים

## נולדו
* ה'תרכ"ז – הרב יוסף צבי דושינסקי, גאב"ד של העדה החרדית בירושלים (נפטר בה'תש"ט)
* ה'תרמ"ה – ארנסט בלוך, פילוסוף (נפטר ב-ה'תשל"ז)
* ה'תרס"ט – הרב שאול ישראלי, ראש ישיבת מרכז הרב וחבר מועצת הרבנות הראשית (נפטר ב־ה'תשנ"ה)
* ה'תש"ג – הרב יעקב הורוביץ, ראש ישיבת אופקים לשעבר (נפטר בה'תש"ע)
* ה'תש"ח – הרב שמואל אליעזר שטרן, דיין ופוסק הלכה ורבה של ארגון הצלה גוש דן 
* ה'תש"ט – הרב אברהם יוסף, רבה הספרדי הראשי של העיר חולון
* ה'תשכ"ז – ליאון ליטינצקי, פוליטיקאי ישראלי
* ה'תשל"ו – יהודית פולגאר, שחקנית שחמט הונגרית

## נפטרו
* ה'תקצ"א – רבי מאיר הלוי מאפטא, תלמיד החוזה מלובלין ומייסד חסידות אפטא (נולד ב-ה'תק"ך)
* ה'תרנ"ג – הרב ישראל אליהו יהושע טרונק מקוטנא, פוסק חשוב בפולין במחצית השנייה של המאה ה-19 (נולד ב-ה'תקפ"א)
* ה'תר"ץ – הרב ישעיהו זילברשטיין, רב בווייטצען שבהונגריה ומחבר הספר "מעשי למלך" על משנה תורה לרמב"ם (נולד ב-ה'תרי"ט)
* ה'תשל"ז – יצחק דנציגר, פסל ישראלי, ממייסדי הסגנון הכנעני וחבר בקבוצת "אופקים חדשים" (נולד ב-ה'תרע"ו)

----

* כ"ד בתמוז – כ"ו בתמוז
* תמוז

י25
י25
שורה צ'רקאסקי

**שורה צ'רקאסקי** (באנגלית: **Shura Cherkassky**; 7 באוקטובר 1909 – 27 בדצמבר 1995) היה פסנתרן אמריקאי יליד האימפריה הרוסית, שנודע בביצועיו המבריקים, אם גם בולטים לעיתים בצביונם המיוחד, לרפרטואר הרומנטי.

## ביוגרפיה
צ'רקאסקי נולד באודסה. משפחתו נמלטה לארצות הברית מפני המהפכה הרוסית והוא המשיך את לימודי הפסנתר שלו במכון קרטיס למוזיקה, אצל יוזף הופמן.

צ'רקאסקי הופיע בקונצרטים עד סוף חייו ורבות מהקלטותיו הטובות ביותר נעשו בתנאי קונצרט ורסיטל חיים.

שורה צ'רקאסקי נקבר בבית הקברות הייגייט בלונדון, אנגליה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פסנתרנים רוסים
קטגוריה:בוגרי מכון קרטיס למוזיקה
קטגוריה:מהגרים מרוסיה לארצות הברית
קטגוריה:אמריקאים שנולדו ב-1909
קטגוריה:אמריקאים שנפטרו ב-1995
בקרה תקציבית

**בקרה תקציבית** היא פעילות חשבונאית, המתבצעת בעיקר בגופים יצרניים.

התקציב העסקי בחברה יצרנית או בחברה הנותנת שירותים, הוא ביטוי כספי לתוכנית הפעילות שלה לתקופה מוגדרת. המערכת התקציבית משרתת בחברה העסקית את המטרות הבאות: תכנון, תיאום, שליטה על הביצוע, בקרה ופיקוח. בקרת עלות, כחלק מתכנון התקציב, מהווה חלק מניהול תקין ואפקטיבי של הארגון, ותורמת לעמידה ביעדי התכנון, לרווחים גבוהים ותועלת מרבית.

## אופן הביצוע
בקרה מתאפשרת באמצעות ביצוע השוואה תקופתית של הביצוע אל מול התכנון, ומאפשרת לכל הנוגעים בדבר לקבל תמונת מצב כוללת ומפורטת בטווח הקצר. כך ניתן לפקח על מידת העמידה בתוכנית ולתקן את אשר נדרש לשיפור ותיקון. הדו"ח הכספי אשר מתפרסם אחת לשנה אינו מספיק ואינו נותן בידי המנהל כלי לניהול המפעל. השוואה חודשית של התכנון לביצוע מאפשרת בקרה תמחירית שוטפת. כך, כאשר עולה מדו"ח הביצוע החודשי כי קיים צורך בנקיטת אמצעים מתקנים, קיימת שהות מספקת להפעיל אותם ולהשיג שיפור מיידי של התוצאות הרצויות.

## תמחור כחלק ממערך הבקרה
דיווח התמחיר אף הוא חלק מהבקרה. הדיווח נעשה בעזרת מערכת המחשוב, על ידי השוואת הביצוע אל התכנון, תוך ניתוח הסטיות, אם ישנן כאלה. במערכת הייצור הופכים תשומות לתפוקות באמצעות תהליך הייצור. לבקרת עלויות יעילה יש השפעה על העלות הסופית של המוצרים. הדרישה היא בדרך כלל לספק מוצרים במועד באיכות ובכמות שנקבעה מראש, בעלויות ייצור מינימליות. כפעולה מקדימה נדרש לבצע תכנון יסודי ומעמיק של מרכיבי העלות של המוצרים והשירותים, בהתבסס על הנתונים המופקים ממערכת התמחיר: נתוני העבר של התמחיר הם הבסיס לבניית התקציב העתידי.

## תקציב גמיש

תקציב סטטי נערך עבור רמת פעילות אחת בלבד, למשל נפח המכירות. משמעותו היא שהתקציב נערך על סמך ההנחה שהעלויות הקבועות והמשתנות יישארו קבועות בכל רמת הפעילות. עם זאת, בעוד שהעלויות הקבועות עשויות אכן להישאר קבועות, העלויות המשתנות, כהגדרתן, לא יישארו על פי התכנון. רוב הסיכויים כי התפוקה בפועל תהיה שונה מהתפוקה שתוקצבה, לכן יש צורך להגמיש תקציבים כך שישקפו את רמות הפעילות בפועל.
התועלת בבקרה תקציבית גמישה היא ההתגברות על החיסרון העיקרי של תקצוב קבוע, המתעלם משינויים בלתי נמנעים ברמות הפעילות, שינויים המשפיעים על העלויות. כאשר שינויים אלו אינם נלקחים בחשבון נבנית תמונה לא מציאותית ובקרה נאותה אינה אפשרית.

קטגוריה:חשבונאות
ערך ניבוי חיובי

**ערך ניבוי חיובי** (באנגלית: **positive predictive value** או בקיצור **PPV**) משמש כמדד סטטיסטי ליכולת הזיהוי של מבחן או בדיקה רפואית. ערך ניבוי חיובי הוא היחס בין אלו שאובחנו נכון כחולים לאלו שתוצאת בדיקתם חיובית. הערך מתאר את ההסתברות להיות האדם חולה אם הבדיקה חיובית.

## חישוב המדד
קביעת ערך הניבוי החיובי של המבחן נעשית על ידי השוואת תוצאות המבחן לתוצאות מבחן שמהווה את מדד הזהב (המדד הקובע והמוחלט לגבי קיומו של המצב הנבדק). כך למשל, תוצאת בדיקת סקר למחלה יכולה להיות חיובית (מחלה קיימת) או שלילית (מחלה לא קיימת). התוצאות החיוביות נבדקות מול מדד הזהב ונקבעות כ"חיוביות אמיתיות" אם אכן המחלה קיימת על פי מדד הזהב או כ"חיוביות שגויות" אם המחלה לא קיימת על פיו. התוצאות השליליות נבדקות באותה צורה ונקבעות כ"שליליות אמיתיות" אם המחלה אכן לא קיימת על פי מדד הזהב או כ"שליליות שגויות" במקרה שבדיקת הסקר שללה את המחלה אך המחלה קיימת לפי מדד הזהב.

ערך הניבוי החיובי מחושב על ידי חלוקת מספר התוצאות החיוביות אמיתיות בסך מספר התוצאות החיוביות אמיתיות ומספר התוצאות החיוביות שגויות, כלומר חלוקה בסך התוצאות שסווגו כחיוביות בבדיקה.

הנוסחה \mathrm{PPV} = \frac{\mathrm{TP}}{\mathrm{TP}+\mathrm{FP}} מגדירה את ההסתברות של אדם להיות חולה בהינתן שתוצאת הבדיקה שלו חיובית.

לחלופין, ניתן לחשב את ערך הניבוי החיובי בצורה הבאה:

(כאשר ערכי הרגישות, הסגוליות ושיעור ההימצאות יינתנו כשיעור מ־1 ולא באחוזים)
כך למשל, אם בדיקה בעלת ערך ניבוי חיובי של 70% קבעה שאדם חולה במחלה, ישנה הסתברות של שבעים אחוזים שהאדם אכן חולה. אם לבדיקה יש ערך ניבוי חיובי של 100%, אזי כל אדם שתוצאת בדיקתו חיובית אכן חולה.

ערך ניבוי חיובי יעיל מעצם היותו מדד מעשי לבדיקה רפואית, אלא שהוא גם רגיש לשיעור הימצאות המחלה באוכלוסייה (ראו מדדים לבדיקות אבחון).

## בתחום למידת המכונה
בלמידת מכונה, נהוג לכנות את המדד Precision. בתחום אחזור המידע נוכל להסתכל על המדד כמייצג את מספר המסמכים שהם באמת רלוונטיים מתוך אלו שמנוע החיפוש סיווג כרלוונטיים והחזיר למשתמש.

## ראו גם
* ערך ניבוי שלילי

## לקריאה נוספת

## קישורים חיצוניים
* יוסי לוי, ערך הניבוי החיובי של בדיקת ממוגרפיה לגילוי מוקדם של סרטן השד, בבלוג "נסיכת המדעים", 15 באוקטובר 2019
קטגוריה:ביוסטטיסטיקה
כ"ו בתמוז

## חגים ומועדים
* ימי בין המצרים

## אירועים היסטוריים
* ד'תתקמ"ז – סלאח א-דין מנצח את הצלבנים בקרב קרני חיטין
* ה'תשי"א – מפא"י בראשות דוד בן-גוריון זוכה בבחירות לכנסת השנייה
* ה'תש"ל – בקרב אוויר שכונה רימון 20 הפילו טייסי חיל האוויר הישראלי חמישה מטוסי קרב שטייסיהם סובייטים באזור תעלת סואץ
* ה'תשנ"ה – פיגוע התאבדות באוטובוס ברמת גן בו נהרגו שישה אנשים
* ה'תשס"א – פיגוע בתחנת הרכבת בבנימינה נהרגו שני חיילים ו-11 אנשים נפצעו

## נולדו
* ה'תרמ"ט – רבי אלעזר אלישר מירושלים, איש ציבור ישראלי, סגן יושב ראש ומנהל ההתאחדות העולמית של היהודים הספרדים, וחבר ועד העדה הספרדית בירושלים
* ה'תש"י – שלמה בראבא, שחקן, בדרן ומנחה ישראלי
* ה'תשט"ו – זוהר ארגוב – זמר ישראלי (נפטר ב-ה'תשמ"ח)
* ה'תשל"ב – איגי וקסמן, זמרת ישראלית
* ה'תשל"ז – יונית לוי, עיתונאית ישראלית ומגישת מהדורת החדשות המרכזית בערוץ 12
* ה'תשמ"ג – עופר ברקוביץ', סגן ראש העיר ירושלים

## נפטרו
* ה'שצ"ט – רבי אהרן ברכיה ממודנה, מחבר ספר "מעבר יבק".
* ה'תר"ב – הרב נחום טרייביטש, הרב הכולל של מוראביה ומחבר הספר "שלום ירושלים" על תלמוד ירושלמי (נולד ג' באלול ה'תקל"ט)
* ה'תרפ"ח – הרב אריה ליב ברודא, רבה האחרון של לבוב
* ה'תש"א – רבי סיני הלברשטאם, האדמו"ר מחסידות ז'מיגראד
* ה'תשס"א – יחיאל די-נור (ק. צטניק), סופר השואה (נולד ב-ה'תרס"ט)
* ה'תשס"ה – הרב שלמה זאב צווייגענהאפט, ראש השוחטים של מדינת פולין עד השואה ורב הראשי של הנובר וסקסוניה התחתונה (נולד ב-ה'תרע"ו)
* ה'תשע"ו – אנדרה היידו, מלחין ויוצר, חינך דורות של מוזיקאים. חתן פרס ישראל. (נולד כ"ז באדר ה'תרצ"ב)

----

* כ"ה בתמוז – כ"ז בתמוז
* תמוז

י26
י26
כ"ז בתמוז

## חגים ומועדים
* ימי בין המצרים

## אירועים היסטוריים
* ד'תתס"א – הפעם הראשונה שתקופת שמואל נפלה בתאריך זה
* ה'רי"ג – עלילת חילול לחם הקודש בברסלאו: הועלו על המוקד 41 מיהודי הקהילה על קידוש השם
* ה'תשפ"א – יצחק הרצוג החל לכהן כנשיא המדינה, יומיים לפני המועד הרשמי.

## נולדו
* ה'תר"ס – יצחק אבינרי, בלשן עברי. נולד בפאלסיקוב שבאוקראינה (נפטר ב-ה'תשל"ז)
* ה'תשכ"א – אופיר פינס-פז, חבר הכנסת ושר מטעם מפלגת העבודה

## נפטרו
* ה'תש"ח – זהרה לביטוב, לוחמת בפלמ"ח וטייסת בחיל האוויר, שמטוסה התרסק. (נולדה בה'תרפ"ח)
* ה'תשל"ט – הרב שמואל רוזובסקי, ראש ישיבת פוניבז', מחבר שיעורי רבי שמואל ולמדן ליטאי בולט. (נולד בה'תרע"ג)
* ה'תש"ן – יום-טוב עהרליך, מלחין ומשורר ביידיש, הוציא 36 תקליטים. (נולד בה'תרע"ה)
שמאל|ממוזער|100px|יום טוב עהרליך
* ה'תש"ע – הרב יהודה עמיטל, ראש ישיבת הר עציון, מייסד מפלגת מימד ושר בממשלת ישראל העשרים ושש. (נולד בה'תרפ"ה)
* ה'תשע"א – הרב אלעזר אבוחצירה, נכדו של המקובל הבבא סאלי, נרצח על ידי מתנקש. (נולד בה'תש"ח)

----
* כ"ו בתמוז – כ"ח בתמוז
* תמוז

י27
י27
כ"ח בתמוז

## חגים ומועדים
* ימי בין המצרים

## אירועים היסטוריים
* ה'ק"ח – הפעם הראשונה שתקופת שמואל נפלה בתאריך זה
* ה'תרפ"ב – חבר הלאומים אישר את המנדט הבריטי על ארץ ישראל
* ה'תשי"ד – אסון מעגן – מטוס קל התרסק לתוך קהל, וגרם למותם של 17 איש
* ה'תש"ס – משה קצב נבחר לנשיא מדינת ישראל בהצבעה חשאית שנערכה במליאת הכנסת
* ה'תשס"ה – עדן נתן-זדה מראשון לציון פתח ביריות על אוטובוס מלא בנוסעים ערבים בעיר שפרעם ורצח 4 נוסעים, בהמשך נרצח נתן-זדה עצמו בלינץ' שבוצע בו

## נולדו
* ה'תרכ"ה – הרב אהרון הפנר, רבם של הקהילות קוזמין וירוצ'ין ד"ר לתאולוגיה והיסטוריון יהודי גרמני. (נפטר ב-ה'תרצ"ט)
* ה'תר"ס – הרב אשר רוזנבוים, רב שכונת נורדיה בתל אביב
* ה'תרע"ד – חביבה רייק פרטיזנית יהודייה, מצנחני היישוב (הוצאה להורג ב-ה'תש"ה)
* ה'תרפ"ח – הרב אהרן שכטר, ראש ישיבת רבנו חיים ברלין (נפטר ב-ה'תשפ"ג)
* ה'תרצ"ב – הרב מאיר כהנא, רב, חבר הכנסת ומנהיג פוליטי ימני רדיקלי (נרצח ב-ה'תשנ"א)
* ה'תשי"ח – פרופ' קרלו שטרנגר, פסיכואנליטיקאי ישראלי
* ה'תשל"א – אמנון וולף, שחקן ומדבב ישראלי
* ה'תשל"א – ניצן שירזי, מאמן כדורגל ישראלי (נפטר ב-ה'תשע"ד)
* ה'תשמ"ז – אַיֶּלֶת כהנא, עיתונאית ישראלית
* ה'תשמ"ז – ערן זהבי, כדורגלן ישראלי

## נפטרו
* ה'תקס"ו – רבי אלעזר מליז'נסק, בנו של רבי אלימלך מליז'נסק ומדפיס הספר נועם אלימלך (נולד ב-ה'תק"א)
* ה'תר"א – רבי משה טייטלבוים (ישמח משה), רב בשאטוראליאויהיי, מראשי מפיצי החסידות בהונגריה ואבי שושלת סיגט-סאטמר (נולד ב-ה'תקי"ט)
* ה'תרמ"ו – רבי שלמה גאנצפריד, מחבר הספר "קיצור שולחן ערוך" ואב"ד באונגוואר שבהונגריה, (נולד ב-ה'תקס"ד)
* ה'תרס"ו – הראשון לציון הרב יעקב שאול אלישר (יש"א ברכה), החכם באשי האחרון (נולד ב-ה'תקע"ז)
* ה'תשמ"ו – הרב חיים פרידלנדר, משגיח בישיבות פוניבז' והנגב (נולד ב-ה'תרפ"ג)
* ה'תשע"ב – הרב יוסף שלום אלישיב, היה נחשב לבכיר הרבנים בקרב הציבור החרדי-ליטאי מפטירת הרב שך ועד פטירתו שלו. (נולד ב-ה'תר"ע)
----
* כ"ז בתמוז – כ"ט בתמוז
* תמוז

י28
י28
ערך ניבוי שלילי

**ערך ניבוי שלילי** (באנגלית: **negative predictive value** או בקיצור **NPV**) משמש כמדד סטטיסטי ליכולת הזיהוי של מבחן או בדיקה רפואית. ערך ניבוי שלילי הוא היחס בין אלו שאובחנו נכונה כבריאים לאלו שתוצאת בדיקתם שלילית, כלומר שלפי הבדיקה אינם חולים. הערך מתאר את ההסתברות שהאדם הנבדק הוא אכן בריא, אם הבדיקה שלילית. 

קביעת ערך הניבוי השלילי של המבחן נעשית על ידי השוואת תוצאות המבחן לתוצאות מבחן שמהווה את מדד הזהב (המדד הקובע והמוחלט לגבי קיומו של המצב הנבדק). כך למשל, תוצאת בדיקת סקר למחלה יכולה להיות חיובית (מחלה קיימת) או שלילית (מחלה לא קיימת). התוצאות החיוביות נבדקות מול מדד הזהב ונקבעות כ"חיוביות אמיתיות", אם אכן המחלה קיימת על פי מדד הזהב או כ"חיוביות שגויות", אם המחלה לא קיימת על פיו. התוצאות השליליות נבדקות באותה צורה ונקבעות כ"שליליות אמיתיות", אם המחלה אכן לא קיימת על פי מדד הזהב או כ"שליליות שגויות" במקרה שבדיקת הסקר שללה את המחלה אך המחלה קיימת לפי מדד הזהב.

ערך הניבוי השלילי מחושב על ידי חלוקת מספר התוצאות השליליות אמיתיות בסך מספר התוצאות השליליות אמיתיות ומספר התוצאות השליליות שגויות.

                           שליליים אמיתיים
 ערך ניבוי שלילי = --------------------------------
                   שליליים אמיתיים + שליליים שגויים

לחלופין, ניתן לחשב את ערך הניבוי השלילי בצורה הבאה:

                                 סגוליות X (שיעור הימצאות - 1)
 ערך ניבוי שלילי = ------------------------------------------------------------
                   (רגישות - 1) X שיעור הימצאות + סגוליות X (שיעור הימצאות - 1)
 
 (כאשר ערכי הרגישות, הסגוליות ושיעור ההימצאות יינתנו כשיעור מ־1 ולא באחוזים)

כך למשל, אם בדיקה בעלת ערך ניבוי שלילי של 70% קבעה שאדם הוא בריא, ישנה הסתברות של שבעים אחוזים שהאדם אכן בריא. אם לבדיקה יש ערך ניבוי שלילי של 100%, אזי כל אדם שתוצאת בדיקתו שלילית הוא אכן בריא.

ערך ניבוי שלילי יעיל מעצם היותו מדד מעשי לבדיקה רפואית, אלא שהוא גם רגיש לשיעור הימצאות המחלה באוכלוסייה.

## ראו גם
* ערך ניבוי חיובי
* מדדים לבדיקות אבחון

## לקריאה נוספת

* D G Altman, J M Bland. '''Diagnostic tests 2: Predictive values.''' *British medical journal*. 1994 Jul 9;309(6947):102. 



קטגוריה:ביוסטטיסטיקה
מינות

**מינות** הוא מושג המשמש בדתות המונותאיסטיות על מנת להגדיר קבוצה דתית הסוטה מעיקרי האמונה המקובלים, מבלי לפרוש לגמרי מהדת.
סאאב 900

ממוזער
**סאאב 900** הוא רכב מתוצרת תאגיד סאאב השוודי. 
הרכב יוצר בין השנים 1978–1998 והיה מבוסס על השלדה של סאאב 99 וסאאב 90 ועל אופל ווקטרה הקדומה. הרכב יוצר עם חזית ארוכה משל סאאב 99, זאת על מנת להתאים את הרכב לתקינה האמריקאית.

לאחר רכישת החברה על ידי ג'נרל מוטורס ב-1989 הוחלט על פרויקט המשך וסאאב NG 900 יוצרה בצורתה החדשה משנת 1994 ועד 1998.

בין השנים 1994-1998 שווקה סאאב 900 בגרסת הסנסוניק הייחודית. גרסת הסנסוניק היא למעשה תיבת הילוכים חצי־אוטומטית, כלומר תיבת הילוכים הממונעת בעזרת מצמד (קלאץ') הידראולי ואין צורך בדוושת הקלאץ' המסורתית אך עדיין יש צורך להעביר הילוכים כמו בתיבה ידנית.

בשנת 1999 פותחה על בסיס ה-900 סאאב 9-3 שקיבלה את השילדה מה-900 ולפי ג'נרל מוטורס בוצעו 1100 שינויים.

## גרסאות
900 NG

** 1994**

2300 סמ"ק אוטומט/ידני 150 כ"ס

2500 סמ"ק V6 אוטומט/ידני 170 כ"ס (לא שווק בארץ)

**1995**

2300 סמ"ק קבריולה/5דל'  אוטומט/ידני 150 כ"ס

2000 סמ"ק טורבו סנסוניק/אוטומט/ידני 185 כ"ס (שווק בארץ כסנסוניק)

2000 סמ"ק אוטומט/ידני 131 כ"ס (בארץ שווק אך ורק כאוטומט בגרסת הLE ששווקה בשתי מדינות בלבד - ישראל ובריטניה)

2500 סמ"ק V6 אוטומט/ידני 170 כ"ס (לא שווק בארץ)

**1996**

2300 סמ"ק אוטומט/ידני 150 כ"ס

2000 סמ"ק אוטומט/ידני 131 כ"ס (בארץ שווק אך ורק כאוטומט בגרסת הLE ששווקה בשתי מדינות בלבד - ישראל ובריטניה)

2000 סמ"ק טורבו אוטומט/ידני קבריולה (שווק בארץ בגרסה האוטומטית)

**1997**

2000 סמ"ק אוטומט/ידני 131 כ"ס (בארץ שווק אך רק כאוטומט בגרסת הLE ששווקה בשתי מדינות בלבד - ישראל ובריטניה)

2000 סמ"ק טורבו סנסוניק/אוטומט/ידני 185 כ"ס (שווק בארץ כסנסוניק)

2000 סמ"ק טורבו קבריולה 185 כ"ס

**1998**

2000 סמ"ק טורבו סנסוניק/אוטומט/ידני 185 כ"ס (לא שווק בארץ בשנתון זה)

2000 סמ"ק טורבו אוטומט/ידני קבריולה 185 כ"ס (שווק בארץ כאוטומט)

## קישורים חיצוניים

900
קטגוריה:מכוניות משפחתיות גדולות
קטגוריה:דגמי מכוניות שהושקו ב-1978
קטגוריה:מכוניות שוודיות
דמעות תנין

[שמאל|ממוזער|250px|[איור עיתונאי המציג את יוליסס גרנט מזיל "דמעות תנין", 1882]]
"**דמעות תנין**" הוא מטבע לשון המציין צער מזויף.

## המקור לביטוי
לתנינים, כמו לכמה מיני זוחלים, ציפורים ויונקים אחרים יש קרום מתחת לעפעף התחתון, מעין עפעף שלישי שקוף שמגן על הקרנית בעת ציד מתחת למים. מתחת לקרום הזה, הנקרא "קרום מצמוץ" (Nictitating membrane), יש בלוטת דמע שתפקידה לסוך את תנועתו.
ההפרשה של הבלוטה הזו ניגרת החוצה כאשר התנין על היבשה וקרום המצמוץ פתוח (זה המצב בו פוגשים בדרך כלל בני אדם בתנינים).

במאה ה-13 יוחסו ה"דמעות" הללו לבכי אמיתי. הנזיר ברתולומאוס אנגליקוס כתב באנציקלופדיה על הטבע שפרסם ב-1225 כי "כאשר תנין פוגש אדם במים או על החוף, הוא הורג אותו אם הוא יכול, ואז בוכה עליו ובולע אותו לבסוף": "weepeth upon him and swalloweth him at last". במאה ה-16 דיווח ההרפתקן וסוחר העבדים ג'ון הוקינז כי תנינים באיים הקריביים מזילים דמעות כדי לפתות את קרבנותיהם להתקרב לטווח הלסתות.

לאחר שהדעה הקדומה הזואולוגית התבססה, השתמש שייקספיר בדימוי זה לציין צער מזויף. כך, למשל, עשה במערכה השלישית של המחזה "הנרי השישי":

בתרגום חופשי: מוליך אותו שולל כתנין מתאבל, בצער המטעה עוברי אורח רחמנים.

גם ב"אותלו" נקשר בכי מזויף לדמעות התנין, כאשר אותלו המאמין שדסדמונה אשתו בגדה בו זועם על בכיה:

ובתרגומו של נתן אלתרמן:
:"הו שד הו שד משחת
:לו מדמעות נשים הרתה הארץ
:היה בכייה מצמיח תנינים
:פניך אל אראה"

בדידו ואניאס של פרסל (ליברטו מאת נחום טייט) מ-1689 מספר אניאס לדידו שהוא נאלץ לעזוב אותה אף על פי שהדבר שובר את ליבו. בתגובה מטיחה דידו בפניו:

בעברית: כך, על גדות הנילוס המסוכנות, בוכה התנין הרמאי.

אחד המקורות המוקדמים לביטוי זה מצוי כבר בקינתו של רבי אלעזר הקליר, "אז בהלוך ירמיהו" (מתוך סדר הקינות לתשעה באב): "סָח יֻלּד בְּתֶלֶף, דְּמָעוֹת כְּתַנִּין זוֹלֵף". קינה זו חוברה לכל המאוחר במאה השביעית לספירה, אלא שלא ברור אם ה"תנין" המוזכר בה הוא בעל החיים הידוע כיום כתנין. מקורות אפשריים נוספים הם הפסוקים "אח הייתי לתנים" (איוב ל, כט) ו"אעשה מספד כתנים" (מיכה א, ב), הממשילים קינה ומספד לתנים שבוכים ומייללים בקול נהי; המפרשים הרלב"ג והרד"ק גורסים תנין במקום תנים, כלומר שימוש מוקדם במטאפורה זו.

## קישורים חיצוניים

*על מקור הביטוי, מאת יורם שורק, באתר נענע 10
*תנין בכיין, מאת חנן חריף, באתר פורטל הדף היומי

קטגוריה:ביטויים
קטגוריה:הונאה
קטגוריה:תנינאים בתרבות
קטגוריה:דמעות
כ"ט בתמוז

## חגים ומועדים
* יום כיפור קטן
* יום זאב ז'בוטינסקי
* ימי בין המצרים

## אירועים היסטוריים
* ה'תי"ב – הפעם הראשונה שתקופת שמואל נפלה בתאריך זה
* ה'תשנ"ב – יעל ארד זוכה במדליית כסף בג'ודו באולימפיאדת ברצלונה; זוהי המדליה האולימפית הראשונה שבה זכה ספורטאי ישראלי
* ה'תש"ס – משה קצב מתחיל לכהן כנשיא השמיני של מדינת ישראל
* ה'תשס"ז – שמעון פרס מושבע כנשיא מדינת ישראל התשיעי

## נולדו
* ה'תקנ"ט – רבי אליעזר ברגמן, איש ירושלים, יליד היידנהיים, מייסד כולל הולנד ודויטשלנד, (נפטר ב-ה'תרי"ב)
* ה'תרס"ד – פנחס לבון, חבר הכנסת ושר הביטחון בתקופת העסק הביש (נפטר ב-ה'תשל"ו)
* ה'תרפ"ד – הרב בן-ציון אבא-שאול, ראש ישיבת פורת יוסף בירושלים, (נפטר ב-ה'תשנ"ח)
* ה'תרצ"ב – אליהו בן-אלישר, חבר הכנסת מטעם הליכוד ודיפלומט ישראלי, (נפטר ב-ה'תש"ס)
* ה'תש"ח – אפרים זורוף, מנכ"ל מרכז ויזנטל בירושלים מכונה "אחרון ציידי הנאצים"
* ה'תשכ"ב – משה פייגלין, יו"ר תנועת מנהיגות יהודית ויו"ר מפלגת זהות
* ה'תשכ"ז – אלון גל, ישראלי העוסק באימון אישי, עסקי ומשפחתי
* ה'תשנ"ח – דיאנה ויסמן אצנית ישראלית ושיאנית ישראל ב-100 ו-60 מטר

## נפטרו
* ד'תתס"ה – רש"י, גדול פרשני המקרא והתלמוד, מגדולי הראשונים וממכונני יהדות צרפת בימי הביניים. פירושו לתורה ופירושו לתלמוד הבבלי הפכו לפירושים הבסיסיים בלימוד החיבורים הללו. (נולד כנראה בד'תת"א)
* ה'שע"ב – רבי אברהם הרופא פורטלאונה, רב ורופא באיטליה. (נולד בה'ש"ב)
* ה'שצ"ו – רבי אליהו בעל שם מוורמייזא, מקובל ודרשן, אב"ד וורמייזא. (נולד בה'שכ"ד)
* ה'תרצ"ח – רבי חיים ישכר גרוס, רב, גנאלוג, היסטוריון, וסופר
* ה'ת"ש – זאב ז'בוטינסקי, מייסד הצה"ר, ראש בית"ר, מצביא האצ"ל ומראשי התנועה הציונית. (נולד בה'תרמ"א)
* ה'תש"ד – הרב אברהם גרודזינסקי, מרבני תנועת המוסר שנרצח על ידי הנאצים בגטו קובנה. (נולד בה'תרמ"ב)
* ה'תשי"ז – יצחק היינמן, פרופסור לספרות ופילולוגיה, חוקר ספרות יוון העתיקה וזיקתה למחשבת ישראל. (נולד בה'תרל"ו)
* ה'תשנ"ג – אברי אלעד, שליח המודיעין הישראלי במצרים אשר נחשד כי הסגיר לידי המצרים את רשת הסוכנים שהופעלה במסגרת העסק הביש. (נולד בה'תרפ"ה)

----

* כ"ח בתמוז – א' באב
* תמוז

י29
י29
חגי פינסקר

[ממוזער|חצר הרדיו על שם חגי פינסקר, סמוך ל[בניין קול ישראל בירושלים]]
**חגי פינסקר** (22 ביוני 1925 – 22 בינואר 2007) היה מוותיקי הרדיו בישראל והמנהל הראשון של הטלוויזיה הישראלית.
## ביוגרפיה
פינסקר נולד ב-22 ביוני 1925 בירושלים. ראשית הקריירה שלו ברדיו הייתה בקול ירושלים בתקופת המנדט והמשכה ב"קול ישראל". תקופה מסוימת עבד בשעה העברית ברשת הבי.בי.סי. באנגליה. בשובו ארצה יזם ברדיו תוכניות חדשות בלוח השידורים בנושאי חברה ופוליטיקה - "זאת בעייתך", "יש שאלות" ו"פנורמה". חגי פינסקר הכניס לשידורי הרדיו את יומני החדשות "היום הזה" ו"בחצי היום", שכללו כתבות לצד דיווחי חדשות.

חגי פינסקר הביא לרדיו שדרנים צעירים, ביניהם חיים יבין, ירון לונדון, יעקב אחימאיר, חיים גיל, יוסי שריד, דליה יאירי, דן שילון ושלום קיטל.

כעיתונאי דגל פינסקר בזכות הציבור לדעת את כל האמת, לא רק את מה שהממשלה הייתה מעוניינת לפרסם, ולא היסס לשדר כתבה גם כשהשר הנוגע לעניין סירב להגיב על תוכנה. בשנת 1969 מינה אותו שמואל אלמוג, שהיה אז מנכ"ל רשות השידור, למנהל הראשון של הטלוויזיה, אך עימותים עם חלק מן העובדים הניעו אותו לעזוב את התפקיד לאחר שנה ולנסוע ללונדון בשליחות רשות השידור.

בשנת 1976 חזר ארצה ותפס את מקומו של משה חובב כמנהל "קול ישראל". גם בתפקידו זה התעמת עם עובדיו על רקע ניסיונו להביא לרפורמה ארגונית.

לאחר פרישתו מרשות השידור שימש בתפקידי ייעוץ בנושאי רדיו וטלוויזיה, בין השאר בסוגיית מעמדה של תחנת גלי צה"ל ובמכרז הראשון להפעלת ערוץ 2.

בשנת 1989 היה בין צוות מייסדי בית הספר סם שפיגל לקולנוע ולטלוויזיה בירושלים ושימש בו כמורה לעיון ותיאוריה.   

בתקופת עבודתו בטלוויזיה נאבק על דמותה ועל אמות המידה הגבוהות שתבע להפעלתה. בין השאר הוביל את המאבק לשידורים בשבת, שבמסגרתו התייצבו הן הוועד המנהל והן הנהלת הטלוויזיה נגד הממשלה והניסיונות לכפייה דתית.

מנישואיו הראשונים יש לו בת אחת ששמה ענת, מנישואיו השניים יש לו בת ששמה גליה. מאשתו השלישית איתה התחתן בגיל 70 יש לו ילדה נוספת ששמה מירשול שמה מורכב משמות אמו (מרים) ואם אשתו (שולמית).

## קישורים חיצוניים
* 
* 

## הערות שוליים

קטגוריה:אנשי טלוויזיה ישראלים
קטגוריה:אנשי רדיו ישראלים
קטגוריה:שדרני רדיו ישראלים
קטגוריה:מנהלי קול ישראל
קטגוריה:הערוץ הראשון: אישים
קטגוריה:אנשי היישוב ילידי הארץ
קטגוריה:יהודים הקבורים בהר המנוחות
קטגוריה:ישראלים שנולדו ב-1925
קטגוריה:ישראלים שנפטרו ב-2007
קוקוריוקאי

**קוקוריוקאי** (נקרא גם: "**אגודת נהר ה[[אמור (נהר)|אמור]]**" וכן "**אגודת הדרקון השחור**", כשמו האחר של הנהר, המפריד בין מנצ'וריה לרוסיה), הוא ארגון לאומני, ימני-קיצוני, אשר פעל ביפן בין השנים 1901 ל-1946. 
## היסטוריה
הארגון הוקם ב-3 בפברואר 1901, בידי אדם בשם אוצ'ידה ריוהיי, אשר ציין כי הסיבה העיקרית להקמת הארגון היא ההתערבות המשולשת של המעצמות רוסיה, צרפת וגרמניה, בתוצאות מלחמת סין–יפן הראשונה (1894-1895) ובהסכם שימונוסקי שבא לאחריהן. 

לאחר הניצחון היפני במלחמה זו, נערכה ועידת שימונוסקי ביפן, בה סין נחלה השפלה נוספת על זו שנחלה בשדה הקרב, בדמות פיצויים ליפן ומסירה של טאיוואן וחצי-האי ליאודונג (שבדרום מנצ'וריה) לידיה. רוסיה ובעלות-בריתה, צרפת וגרמניה, התערבו בתוצאות המלחמה, בעיקר עקב לחץ רוסי, כשהאינטרסים של רוסיה ידועים ליפנים. שלוש המעצמות הגישו אולטימטום, תוך איום צבאי, שהביא את יפן לצאת מחצי האי ליאודונג, שהיה הישג משמעותי במלחמה, וכן לצאת מאזור מנצ'וריה ולמעשה, גם מפורט ארתור. דעת הקהל ביפן זעמה על הממשלה בכישלון לשימור ההישג. 

היפנים הבינו כי רוסיה, בעלת הצי הקבוע באזור, היא העומדת מאחורי ההתערבות, וכי לצרפת ולגרמניה אין אינטרסים ברורים להתערבות, כפי שיש לרוסיה. כנגד רוסיה עלו כעת קריאות נקם בקרב הציבור. קמו קבוצות לאומניות, שהשמיעו את קולן למען פתרון מיידי שעיקרו ביטול תוצאות ההתערבות המשולשת. ההתערבות המשולשת באה כהמשך ישיר של ההשתלטות הרוסית באזור, שכללה את חכירת נמל פורט ארתור מידי סין ל-25 שנים וכן ההשתלטות על מנצ'וריה לאחר מרד הבוקסרים בסין, בשנת 1900, ובניית הפרויקט העצום של המסילה הטרנס-סיבירית באזור מזרח אסיה. פעילויות אלה גרמו לחשש בציבור היפני כי יפן תהיה הבאה בתור להיות קורבן של האימפריאליזם המערבי, לאחר סין המתפוררת.

הארגון הבולט בין הארגונים הלאומניים, אם כן, היה הקוקוריוקאי, אשר קרא לסילוקה של רוסיה מאזור מזרח אסיה ולהשתלטות יפנית על מנצ'וריה, מונגוליה וסיביר.

הקוקוריוקאי פרסם עיתון עצמאי וכן הקים בית ספר לריגול, אשר שלח סוכנים לאיסוף מידע על פעילות רוסית ברוסיה, מנצ'וריה, קוריאה וסין. 
כשפרצה מלחמת רוסיה–יפן (1904-1905), עשה הצבא היפני שימוש בקוקוריוקאי למטרות ריגול, חבלה והתנקשות. כן היה הארגון מצוי ברזי הלוחמה הפסיכולוגית בה עשה שימוש.

בשנות ה-20 וה-30 הארגון עבר תהליך פוליטיזציה ואף הרחיב את פעילותו אל מחוץ ליפן.

בשנת 1946, עת הכיבוש האמריקני ביפן לאחר מלחמת העולם השנייה, פורק הארגון בידי האמריקנים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:האימפריה היפנית: פוליטיקה
לנטיני

**לנטיני** (באיטלקית ובסיציליאנית: **Lentini**) היא עיר נמל בסיציליה, איטליה.

לנטיני היא עיר שבנפת סירקוזה (באיטלקית: פרובינצ'יה די סירקוזה). בעיר 24,441 תושבים לפי נתוני שנת 2005.

## היסטוריה
לנטיני נוסדה בשנת 729 או 730 לפנה"ס על ידי יוונים מכלקיס.

## אתרים בעלי חשיבות
### כנסיות
*סנטה מריה לה קווה סנט אלפיו (באיטלקית: Santa Maria la Cava e Sant'Alfio)
*סנטה טריניטה סן מרציינו (באיטלקית: Santa Trinità e San Marziano)
*אימקולטה (באיטלקית: Immacolata)
*סן פרנסיסקו די פאולה (באיטלקית: San Francesco di Paola)

## יהודי לנטיני
בלנטיני התקיימה קהילה יהודית עוד מהתקופה הרומית.
*היה גטו גדול של לנטיני (באיטלקית: "ג'ודקה" – Quartiere rupestre/Giudecca)
*היה בית כנסת גדול של לנטיני
*היה בית עלמין של סירקוזה (באיטלקית: Ipogeo ebraico)

## קישורים חיצוניים

* 
* מקומות לביקור באיטליה היהודית – סיציליה

## הערות שוליים

קטגוריה:איטליה: ערי נמל
קטגוריה:סיציליה: ערים
מערך אשלון

[שמאל|ממוזער|250px|רביעיית מטוסי [OS2U קינגפישר טסים במבנה אשלון]]
**מערך אשלון** (באנגלית: **Echelon Formation** - מערך אלכסון, מערך מדורג) או **תדריג** הוא מערך צבאי שבו הלוחמים מסודרים באלכסון. כל לוחם (או כלי מלחמה אחר) ממוקם מאחורה ומימין ('אשלון ימני'), או מאחורה ומשמאל ('אשלון שמאלי'), ללוחם שמקדימה לו. מקור השם הוא מהמילה הצרפתית échelle שפירושה הוא סולם וכך נראה המערך כשהסתכלו עליו מלמעלה.

שימוש במערך זה מקורו בחילות רגלים וחילות פרשים עתיקים, שרצו לאגף את האויב או לפרוץ אגף מסוים באופן מוחץ. אחד השימושים הראשונים נעשה בקרב לאוקטרה, כאשר התבאים התקיפו את האגף הימני הספרטני עם 50 טורים של חיילים, בזמן שהאגפים הימני והמרכזי נסוגו אחורה, ויצרו את הצורה של האשלון.

הטקטיקה הצבאית קיימת עד היום, כאשר מערך אשלון מנוצל בקביעות על ידי כל החילות של הצבאות המודרניים. מבחינה טקטית, מערכי אשלון מנוצלים בשל טווח הראייה הרחב שהם מאפשרים לכל משתתף במערך. מערך זה מנוצל במיוחד על ידי חילות השריון עקב שטחי האש הגדולים והחופפים שהוא מאפשר לכל טנק; ואף על ידי מטוסים, כאשר הם טסים צמוד אחד לשני במבנה אשלון הופך המבנה כולו לאווירודינמי יותר, מה שמפחית את הגרר הפועל על המטוסים ומאפשר חיסכון בדלק.

מערכי אשלון מופעלים בנוסף על ידי משטרות לפיזור הפגנות כדי להזיז את קהל המפגינים ימינה או שמאלה.

שם המערך אומץ גם על ידי קהילת הצפרות כדי לתאר מערכי הטיסה בצורת ה-V של אווזים, ברווזים וציפורים נודדות אחרות.

גם במרוצי אופני כביש משתמשים במונח האשלון. בדרך כלל הדבוקה מתפצלת למספר אשלונים כאשר קיימת רוח צד חזקה.

## קישורים חיצוניים

## הערות שוליים

אשלון (תדריג)
שיקלי

**שיקלי** (באיטלקית ובסיציליאנית: **Scicli**) עיר נמל בסיציליה, באיטליה.

שיקלי היא עיר בנפת רגוזה. בעיר 25,832 תושבים לפי נתוני שנת 2005.

## אתר מורשת עולמית
בשנת 2002 הכיר בעיר ארגון אונסק"ו של האומות המאוחדות, ביחד עם שבעה יישובים נוספים בעמק הנוטו (ואל די נוטו-"עיירות הבארוק המאוחר") כאתר מורשת עולמית, לפי קריטריונים מס' 1, 2, 4 ו-5 של הארגון. מנימוקי אונסק"ו להחלטה היה שחזור מצוין של שמונת הערים בסגנון הבארוק המאוחר, לאחר רעידת אדמה קטלנית והרסנית שפקדה את האזור בשנת 1693. שבעת היישובים האחרים שזכו בהכרה ביחד עם שיקלי הם: מיליטלו אין ואל די קטניה, מודיקה, נוטו (שעל שמה נקרא עמק הנוטו), קלטג'ירונה (Caltagirone), קטניה (Catania), פאלאצולו אקריידה (Palazzolo Acreide),ו-רגוזה (Ragusa).

## אתרים בעלי חשיבות
### כנסיות
*סן מטאו (San Matteo)
*סן ברתולומאו (San Bartolomeo)
*סן איגנציו (Sant'Ignazio)
*סן מיקלה (San Michele)
*סנטה מריה (Santa Maria La Nova)
*סנטה תרזה (Santa Teresa)
*סן ג'ובאני (San Giovanni)

## יהודי שיקלי
בשיקלי התקיימה קהילה יהודית עוד מהתקופה הרומית. היה בית כנסת הגדול של שיקלי (Sinagoga rupestre)

## קישורים חיצוניים

* 
* יהודי שיקלי
* 

## הערות שוליים

קטגוריה:סיציליה: ערים
I Feel Fine

**I Feel Fine** (**אני מרגיש טוב**) הוא שיר של להקת הביטלס בסגנון רוק אנד רול מהאלבום The Beatles 1962-1966 ויצא כאיי סייד לסינגל בבריטניה. את השיר כתב ג'ון לנון והוא הוקלט באולפני אבי רוד. השיר יצא ב-23 בנובמבר 1964 בבריטניה וב-27 בנובמבר ב-ארצות הברית. אורכו הוא 2:18 דקות והוא הופק על ידי ג'ורג' מרטין. הוא מפורסם גם בשל העובדה שהיה זה המקרה הראשון אי פעם בו נעשה שימוש במשוב בהקלטה על ידי מוזיקאי.

השיר יצא גם באלבום Beatles '65 שהוקלט על ידי קפיטול בארצות הברית. בבריטניה השיר יצא באלבום A Collection of Beatles Oldies.

ג'ון לנון וג'ורג' האריסון העידו כי המנגינה הראשית בשיר הושפעה משיר בשם Watch Your Step משנת 1961 של גיטריסט הבלוז בובי פרקר.

## מקור
לנון כתב את ריף הגיטרה של השיר בזמן שהביטלס היו באולפן והקליטו את "Eight Days a Week" באוקטובר 1964, והמשיך לנגן אותו בין טייקים. מאוחר יותר נזכר: "אמרתי להם שאכתוב שיר במיוחד לריף. אז הם אמרו, 'כן, אתה הולך משם ועושה את זה', בידיעה שכמעט סיימנו את האלבום "Beatles for Sale". בכל אופן, כשנכנסתי בוקר אחד לאולפן, אמרתי לרינגו, 'אני כתבתי את השיר הזה אבל הוא גרוע'. אבל ניסינו את זה, עם ריף, וזה נשמע כמו איי-סייד, אז החלטנו להוציא את זה בדיוק ככה".

לנון וג'ורג' האריסון אמרו כי הריף הושפע מריף בשיר "Watch Your Step", שיר משנת 1961 שנכתב ובוצע על ידי בובי פארקר וזכה לגרסאות כיסוי על ידי הביטלס בהופעות במהלך 1961 ו-1962. פול מקרטני אמר שהתופים בשיר "I Feel Fine" נוצרו בהשראת הסינגל "What'd I Say" של ריי צ'ארלס משנת 1959.

## נתוני מכירות

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי כסף בממלכה המאוחדת
קטגוריה:סינגלים בהוצאת קפיטול רקורדס
קטגוריה:סינגלים בהוצאת קולומביה רקורדס
קונסטנטין יון פארחון

**קונסטנטין יון פארחון** (; 15 באוקטובר 1874–9 באוגוסט 1969), היה רופא, מדען חוקר בתחום האנדוקרינולוגיה ופוליטיקאי רומני. היה בפועל ראש המדינה (אז הרפובליקה העממית הרומנית) מתוקף תפקידו כיושב ראש נשיאות האספה הלאומית הגדולה החל מ-30 בדצמבר 1947 ועד ה-12 ביוני 1952 (בין 30 בדצמבר 1947 ועד 13 באפריל 1948 במסגרת ועד משותף המורכב מ-5 אישים).

פארחון נולד בקמפולונג מוסצ'ל (מחוז ארג'ש), סיים את לימודיו האקדמיים באוניברסיטת בוקרשט.
בנעוריו הושפע מקרל מרקס, וכסוציאליסט היה אחד ממייסדי מפלגת העבודה הרומנית, פלג של מפלגת האיכרים, ב-1919. לאחר מכן פארחון וקבוצת תומכיו נטשו את המפלגה, לטובת המפלגה הקומוניסטית הרומנית. יש טוענים שהוא מחה על השתתפות רומניה במלחמת העולם השנייה לצד מדינות הציר.

לאחר הדחתו של מיכאי הראשון, מלך רומניה, ב-30 בדצמבר 1947, החוקה מ-1923 הוחלפה ורומניה הוכרזה כרפובליקה עממית. בראש המדינה עמדו חמישה נציגים חברים בנשיאות (פרזידיום) של האספה הלאומית הגדולה שהיווה את הפרלמנט, כאשר פארחון נבחר לעמוד בראשם כיו"ר הנשיאות, תפקיד המקביל לתפקיד הנשיא במדינות אחרות. החל מ-13 באפריל 1948 היה ליושב ראש ובכך שימש בתפקיד הרם ביותר, אך בעל סמכות ייצוגית בלבד, של רומניה.
ביוני 1952 התפטר מהנשיאות והקדיש את שארית חייו למחקר המדעי.

## קישורים חיצוניים

קטגוריה:פוליטיקאים רומנים
קטגוריה:רומניה הקומוניסטית: אישים
קטגוריה:קומוניסטים רומנים
קטגוריה:רופאים רומנים
קטגוריה:מדענים רומנים
קטגוריה:סגל אוניברסיטת בוקרשט
קטגוריה:סגל אוניברסיטת יאשי
קטגוריה:חברי האספה הלאומית הגדולה של רומניה
קטגוריה:ילידי 1874
קטגוריה:רומנים שנפטרו ב-1969
שאלה רטורית

**שאלה רטורית** (מיוונית: ῥήτωρ = תורת הנאום; בעברית: **שאלת ניצוּחַ**) היא שאלה שאין מטרתה לקבל תשובה ממשית, אלא לעורר ולהבחין בבעיה או ברעיון. השומע את הרעיון בצורה של שאלה עונה לעצמו וכך הרעיון מובן טוב יותר ומועבר טוב יותר כיוון שהוא משתף באופן פעיל את השומע. השומע אינו פסיבי ורק שומע את הרעיון, אלא מנסה להשיב לעצמו.

## השימוש בשאלה רטורית
***באמירה**: השואל שאלה רטורית מביע שאלה בגוון הקול שלו, אולם אינו מצפה לקבל תשובה מאחר שהתשובה ברורה לו.
***בכתיבה**: בכתיבה מסומנת השאלה הרטורית בסימן תמיהה ולא בסימן שאלה, כך לדוגמה יש לכתוב: "נראה לך?!" ולא "נראה לך?".
***בשירה:** המשורר משתמש בשאלה רטורית כאמצעי אומנותי לייפות את השיר ומטרתו לעורר עניין בקרב הקוראים. 
***בסיפורי עם**: המספר העממי משתמש בשאלות רטוריות כדי להביא לשינוי הטון, להגביר את המתח בהשהיה, ולשמש כרמז לבאות ("ומה, אתם חושבים, הוא עשה?!").
***בנאום/דיון דמגוגי**: שאלה רטורית יכולה לשמש דמגוגיה. בשאלה רטורית שהתשובה עליה איננה יכולה להיות חיובית, אבל מעמידה את המתנגד באור שלילי, כמו "אני לוזר?!" או "מי בעד חיסול הטרור?!" כאילו יש מישהו שאינו בעד חיסול הטרור.
***במקרא**: השימוש בשאלות ריטוריות במקרא הוא שכיח והוא נועד למטרות שונות. למשל: השאלה "הלנצח תאכל חרב?! "(שמואל ב' פרק ב, פסוק כו) הביאה לחשיבה נוספת והעלאת הנושא למודעות והיוותה גורם להפסקת מלחמת האחים בין אבנר ואנשיו לאנשי דוד, בהנהגת יואב בן צרויה. דוגמה נוספת היא קבוצת השאלות הריטוריות בהן משתמש הנביא  עמוס "הילכו שנים יחדו בלתי אם נועדו"? "הישאג אריה ביער וטרף אין לו"? (עמוס פרק ג', פסוקים ג-ו) כדי להבהיר לעם ישראל שלכל דבר יש סיבה  וסיבת הסבות היא האלהים. שאלות ריטוריות נוספות במקרא הן "איכה"?..."מה זאת עשית"? (בראשית, פרק ג', פסוק י',יג) וכן "אי הבל אחיך" ?(בראשית, פרק ד, פסוק ט).

## קישורים חיצוניים

* שאלה רטורית, באתר הספרייה הווירטואלית של מט"ח
* שאלות רטוריות במקרא, באתר "מקראנט"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמצעים רטוריים
קטגוריה:טכניקות ספרותיות בתנ"ך
רטורית
Bad

**Bad** (בעברית: **רע**) הוא אלבום האולפן השביעי של הזמר והיוצר מייקל ג'קסון שיצא בשנת 1987.
האלבום ביצר את ג'קסון כאחד האמנים המובילים של שנות השמונים כאשר נמכר בלמעלה מ-32 מיליון עותקים ברחבי העולם.

*Bad* היה מועמד לשישה פרסי גראמי וזכה בשניים. זהו האלבום הראשון שחמישה משיריו כיכבו במקום הראשון של מצעד הבילבורד האמריקאי.
למרות הצלחתו הגדולה, האלבום לא הצליח לשחזר את הצלחת אלבומו הקודם של ג'קסון, *[[Thriller]]*.

## רקע והפקה
*Bad* הוא אלבום האולפן הראשון שג'קסון הוציא לאור לאחר עזיבת חמישיית הג'קסונים, וכ-5 שנים לאחר אלבומו הקודם, *[[Thriller]]*. הוא האלבום השלישי והאחרון שהפיק קווינסי ג'ונס, כאשר ג'קסון היה שותף להפקתו. במקור, ג'קסון התכוון להוציא אלבום משולש ולצורך כך כתב בסביבות 60 שירים, אך ג'ונס שכנע אותו להוציא אלבום שכולל 10 שירים בלבד. השיר "Leave Me Alone" צורף כבונוס בגרסת התקליטור ולאחר מכן אף יצא כסינגל. ג'קסון כתב את המילים לתשעה מתוך אחד עשר השירים שבאלבום.

ג'קסון החל בהקלטת גרסאות דמו לשירים כבר במהלך שנת 1984, לאחר סיום סיבוב ההופעות "Victory" בו לקח חלק יחד עם "הג'קסונים". העבודה על האלבום החלה בנובמבר 1986 וההקלטות התבצעו בין ה-5 בינואר ל-9 ביולי 1987. האלבום יצא למכירה ב-31 באוגוסט אותה שנה.

## מכירות ומצעדים
כ-4 שבועות לאחר יציאת האלבום, ב-26 בספטמבר, הגיע האלבום לראש מצעד ה-בילבורד200, בו שהה 6 שבועות רצופים. האלבום היה הראשון שחמישה משיריו ("I Just Can't Stop Loving You", "Bad", "The Way You Make Me Feel", "Man in the Mirror", "Dirty Diana") הגיעו למקום הראשון במצעד הבילבורד 100. האלבום היחיד שהגיע להישג זהה היה האלבום "Teenage Dream" של הזמרת קייטי פרי.

בפברואר 2012 הוכרז במצעד הבריטי הרשמי ש-"Bad" נמצא במקום התשיעי בכל הזמנים ברשימת האלבומים שנמכרו בבריטניה עם מכירות של כ-3.96 מיליון עותקים. בנוסף לכך, הפך לאלבום הנמכר ביותר במדינה בשנת 1987.

## מסע ההופעות

בעקבות הוצאת האלבום יצא מייקל ג'קסון למסע הופעות, הראשון שלו כזמר סולו. מסע ההופעות החל ב-12 בדצמבר בטוקיו, יפן ובמהלכו הופיע ג'קסון 123 הופעות ב-15 מדינות שונות בפני קהל של כ-4.4 מיליון צופים.

## מהדורה לציון 25 שנים

בשנת 2012 יצא האלבום "Bad" בהוצאה מחודשת לציון 25 שנים להוצאת האלבום. בנוסף לאלבום המקורי נוסף גם אלבום הכולל שירים והקלטות דמו שהוקלטו על ידי ג'קסון בתקופת העבודה על האלבום המקורי, אך לא זכו להכלל בו בסופו של דבר ורמיקסים מאוחרים שנעשו לשיר הנושא. האלבום יצא גם במהדורה מורחבת (Deluxe Edition) שכללה 4 דיסקים - בנוסף לשני הדיסקים במהדורה הרגילה נוספה גם הקלטה של ההופעה שהוקלטה באצטדיון ומבלי ב-16 ביוני 1987 ו-DVD הכולל את ההופעה מצולמת. בנוסף, לגרסאות אלו יצאו גרסאות מקומיות הכוללות שילובים של דיסקים אלו.

## רשימת השירים באלבום

## מצעדים ודירוגים

## נתוני מכירות

## פרסים

* מקור:

## קישורים חיצוניים

* 
* 

## הערות שוליים

קטגוריה:אלבומי מייקל ג'קסון
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:אלבומי פלטינה משולשת בברזיל
קטגוריה:אלבומי יהלום בארצות הברית
קטגוריה:אלבומי חברת אפיק רקורדס
קטגוריה:אלבומי חברת CBS
אגן האבק

[שמאל|ממוזער|250px|סערת אבק מתקרבת לסטארטפורד, [טקסס, ב-1935]]
[שמאל|ממוזער|250px|ציוד חקלאי קבור מתחת לחול בעיירה [דאלאס (דקוטה הדרומית)|דאלאס שבדקוטה הדרומית, 13 במאי 1936]]
[ממוזער|250px|שמאל|התמונה "[אם נודדת" מאת דורותיאה לאנג. התמונה מייצגת קוטפי אפונה מרוששים בקליפורניה, ומתרכזת באם לשבעה ילדים, בת 32, בקליפורניה, במרץ 1936. האישה בתמונה היא פלורנס אוונס תומפסון, חקלאית, שגרה באופן זמני במחנה הפועלים החקלאיים עד שידידה וילדיה יגיעו ויסייעו לה לתקן את מכוניתה. לימים, התמונה הפכה לסמל התקופה.]]
**אגן האבק** (באנגלית: **Dust Bowl**) הוא כינוי לשורה של סופות אבק שהתחוללו במרכז ארצות הברית וקנדה החל מ-1931 עד 1939, שנים המוכרות גם בכינוי **"שנות השלושים המלוכלכות"** (The Dirty Thirties), ושבמהלכן נגרם משבר סביבתי, כלכלי וחברתי חמור. שילוב של בצורת קשה עם מספר פרקטיקות חקלאיות לא תקינות במשך כמה עשורים, כגון חישוף הקרקע מעשבים לצורך חריש של שדות חיטה, ורעיית יתר, גרם לסחיפת קרקע חמורה באזור המישורים הגדולים. האדמה הפורייה התייבשה והפכה לאבק אשר עף מזרחה, בעיקר בצורה של עננים שחורים גדולים. לעיתים, העננים השחירו את השמיים על פני שטח עצום שהשתרע עד שיקגו. רוב הקרקע נסחפה אל תוך האוקיינוס האטלנטי.

האסון הסביבתי גרם לגל עזיבה עצום של תושבים מטקסס, ארקנסו, אוקלהומה, והאזורים סביב המישורים הגדולים, ולמעלה מחצי מיליון אמריקאים נותרו ללא קורת גג. רבים מהם היגרו מערבה בחיפוש אחר עבודה.

הבצורת, סופות האבק ונטישת השדות והחוות, היוו מכה קשה למדינות החקלאיות במרכז ארצות הברית ובקנדה, אשר סבלו כבר מהשפל הגדול. אגן האבק הוא דוגמה מוחשית לעוצמה שיכולה להיות לתהליכי מדבור, כמו גם לתהליכים של שינויי אקלים.

ב-14 באפריל 1935, שנודע אחר כך כ"יום ראשון השחור", התרחשה אחת מה"סופות השחורות" הקשות ביותר באגן האבק, וגרמה לנזק נרחב, תוך שהיא הופכת את היום ללילה. עדי ראייה סיפרו כי בחלק מהזמן לא יכלו לראות למרחק של יותר ממטר וחצי.

במשך 100 הימים הראשונים לשלטונו של פרנקלין דלאנו רוזוולט, הוכנו תוכניות ממשלתיות להשבת היציבות האקולוגית לאזור. ממשלת ארצות הברית הקימה את "מנהל ההתיישבות" שלימים הפך למנהלת החקלאות האמריקאית.

## בתרבות
ב-13 במאי 1936 צולמה בעיירה דאלאס שבדקוטה הדרומית אחת מן התמונות הידועות מתקופה זו. התמונה המחישה את גורלם המר של תושבי האזור שנפגעו. לא נותרו להם אדמות לעיבוד, כל היבולים נקברו ולא נותר להם מה לאכול. גם הציוד החקלאי אבד. 

המשבר האנושי תועד על ידי צלמים מטעם מנהלת החקלאות האמריקאית, מפורסמת ביותר מבין צלמים אלו היא
דורותיאה לאנג.

על התקופה כתב הסופר ג'ון סטיינבק את ספרו זוכה פרס פוליצר, ענבי זעם. גם הסופרת כריסטין האנה מתארת בספרה "ארבע הרוחות" את אסונם של החקלאים בטקסס.

## קישורים חיצוניים

* יום ראשון השחור, 14 באפריל 1935, דודג' סיטי, קנזס
* כריסטין האנה, ארבע הרוחות, מודן 2022
* 

## הערות שוליים

ימין|ממוזער|600px|המחוזות שהושפעו מסופות האבק, לפי חומרת ההשפעה

קטגוריה:אסונות סביבתיים
קטגוריה:השפל הגדול
קטגוריה:ארצות הברית: היסטוריה
קטגוריה:שנות ה-1930 בארצות הברית
קטגוריה:ארצות הברית: אסונות טבע
קטגוריה:אסונות מעשה ידי אדם בארצות הברית
קטגוריה:ארצות הברית: היסטוריה כלכלית
קטגוריה:אבק
ארויה משיינית

**ארויה משיינית** (שם מדעי: *Araujia sericifera*), צמח מטפס ממשפחת האסקלפיים (Asclepiadoideae; נחשבת לתת-משפחה במשפחת ההרדופיים). מוצא הצמח בחלקיה החמים של אמריקה הדרומית. הצמח פלש בעשורים האחרונים לארץ ישראל והתפשט באזורי השפלה, כאשר מקום צמיחתו העיקרי הוא פרדסים, כמו גם צדי דרכים ומשוכות.

## מאפיינים
הארויה המשיינית היא מטפס רב-שנתי מעוצה למחצה אשר מפגין דמיון רב לפתילת המדבר הגדולה הקרובה לו (דמיון הניכר בכל, למעט צורת הצמיחה. פתילת המדבר היא עץ). עליה דמויי חץ (בדומה לעלי הטמוס). הצמח מטפס בעזרת הענפים עצמם, ללא עזרת קנוקנות או שורשים. באופן אופייני, מיץ חלבי נוטף בפציעה של הענפים. הפריחה יכולה להתרחש בכל חלק של השנה, אם כי היא שכיחה יחסית בתחילת הקיץ. הפרחים לבנים או בצבע קרם. הפרי בצורת כבד או ריאה. אורכו כ-8 עד 15 סנטימטרים. בהבשלתו מתבקע הפרי הירוק לשני חצאים ופולט זרעים, המחוברים לסיבים ארוכים הדומים למשי או לכותנה. במקומות בהם מספר גדול של פירות מבשיל בו זמנית, הקרקעית לעיתים מתכסה בפלומה הלבנה, עד כי נראית כעטויית שלג. כל חלקי הצמח רעילים.

הארויה נחשבת כמזיקה לענף ההדרים. לארצות מסוימות הובאה בשל ערכה האסתטי, לפני שהפכה למזיק.

ימין|ממוזער|250px|פרח הארויה המשיינית

## קישורים חיצוניים

קטגוריה:צמחים שתוארו ב-1818
קטגוריה:טקסונים שתוארו בידי פליקס אבלר ברוטרו
קטגוריה:אסקלפיים
קטגוריה:מיני צמחים פולשים בישראל
קטגוריה:ארץ ישראל: צמחים מטפסים